kardosdrur/scandi-wiki huggingface dataset:
Kissin' Cousins

Kissin' Cousins er en amerikansk film fra 1964. Filmen, hvis hovedrolle blev spillet af Elvis Presley, blev produceret af Sam Katzman på MGM og havde Gene Nelson som instruktør.

Filmen blev indspillet i oktober 1963 og havde premiere den 6. marts 1964 i Phoenix, Arizona. Den havde dansk premiere den 26. december 1964.

Kissin' Cousins var den 14. i rækken af film med Elvis Presley. Filmen, hvis manuskript blev skrevet af Gerald Drayson Adams og Gene Nelson, handler om en familie, der bor i en afsides bjergegn, hvor forsvaret ønsker at opføre en missilbase. For at få aftalen forhandlet på plads med den meget modstridende familie sender forsvaret en fjern slægtning af familien. Dette plot, der bl.a. rummer Elvis Presley i dobbeltrolle som forsvarets forhandler og familens søn, ender selvfølgelig til alles tilfredshed. Undervejs er der plads til mange forviklinger, forelskelser og en buket af Elvis' sange.

Kissin' Cousins blev optaget ved Big Bear Lake i Californien.

Den danske titel på Kissin' Cousins var Kissin' Cousins.

Musik 
Sangene "Kissin' Cousins" (der er to forskellige, ligesom Elvis i filmen optræder i to forskellige roller) var titelmelodier til filmen. Den ene er en komposition af Fred Wise og Randy Starr, den anden af Bill Giant, Bernie Baum og Florence Kaye. De blev begge indspillet af Elvis Presley i Nashville 29.-30. september 1963.

Der var indlagt i alt 10 sange med Elvis Presley i filmen. De blev udsendt på LP-plade i april 1964 og inkluderede endvidere to "bonussange". LP'en hed ligeledes Kissin' Cousins og de i alt 12 sange var:

Side 1 
 "Kissin' Cousins" (Bernie Baum, Bill Giant, Florence Kaye) (ofte benævnt "Kissin' Cousins" nr. 2 for at skelne de to sange med samme titel)
 "Smokey Mountain Boy" (L. Rosenblatt, Victor Millrose) 
 "There's Gold In The Mountains" (Bernie Baum, Bill Giant, Florence Kaye) 
 "One Boy Two Little Girls" (Bernie Baum, Bill Giant, Florence Kaye) 
 "Catchin' On Fast" (Bernie Baum, Bill Giant, Florence Kaye) 
 "Tender Feeling" (Bernie Baum, Bill Giant, Florence Kaye)

Side 2 
 "Anyone (Could Fall In Love With You)" (Bennie Benjamin, Luchi de Jesus, Sol Marcus) 
 "Barefoot Ballad" (Dolores Fuller, Larry Morris) 
 "Once Is Enough" (Roy C. Bennett, Sid Tepper) 
 "Kissin' Cousins" (Fred Wise, Randy Starr) 
 "Echoes Of Love" (Bob Roberts, Ruth Bachelor) (Bonussang) – senere udgivet på albummet The Lost Album fra 1990
 "(It's A) Long Lonely Highway" (Doc Pomus, Mort Shuman) (Bonussang) – senere anvendt i Elvis-filmen Tickle Me fra 1965 og udgivet på The Lost Album i 1990

Filmen blev udgivet som video i 1988 på VHS. Da den blev genudsendt på VHS i 1997 var sangen "Smokey Mountain Boy" fjernet. Sangen var dog på plads igen da filmen blev udgivet på DVD i 2007.

Andet 
I en mindre rolle som den unge pige Lorraine, som er leder af en gruppe giftelystne piger, kaldet 'The Kittyhawks', ses Maureen Reagan, datter af skuespillerinden Jane Wyman og den amerikanske præsident Ronald Reagan.

Referencer

Eksterne henvisninger 
 

Elvis Presley-film
Amerikanske film fra 1964
Musicalfilm fra USA
Suffolk County (Massachusetts)

Suffolk County er et amerikansk county i delstaten Massachusetts.

Personer fra Suffolk County

 Richard Bellingham († 1672), guvernør (Massachusetts Bay-kolonien)
 Horatio Alger († 1899), forfatter
 Norman Cota († 1971), United States Army general
 Vannevar Bush († 1974), ingeniør, voksede op i Chelsea
Chick Corea, musiker, komponist († 2021)
 Tom Birmingham (1949-), politiker

Counties i Massachusetts
Lysdiode-bagbelyst LCD-skærm

En lysdiode bagbelyst LCD-skærm er f.eks. et fjernsyn- eller computer-skærm som i stedet for koldkatode lysstofrør (eng. CCFL) benytter lysdioder til bagbelysning.
 
Lysdiodeenheden som belyser LCD-skærmen kaldes en LED-BLU (LED-BackLighting Unit).

Indenfor tv-branchen kaldes et TV med lysdiode bagbelyst LCD-skærm for LED-TV (termen benyttes af Samsung Electronics, Toshiba, Philips, LG Electronics og Vizio).

Lysdioder i deres nuværende form er alt for store til at være individuelle pixels på traditionelle fjernsyn. Anvendelsen af en ægte lysdiodeskærm er derfor reserveret til meget større skærme på sportspladser og andre kommercielle steder.

Lysdiodebagbelysningen kan komme i flere former:
 Hvide lysdioder spredt langs kanten – Edge-LED – er den mest udbredte form da den er billigst og kan skabe meget tynde Tv-modeller. Et specielt diffusionspanel anvendes til at sprede lyset jævnt bag skærmen. Ulempen ved Edge-LED kan imidlertid være, at baggrundslyset fordeles inhomogent over LCD panelet. 
 Hvide lysdioder spredt bag skærmen – Direct-LED – evt. kan lysdioderne lokalt dæmpes i takt med ønsket lokal max. lys niveau. Fordelen er at kontrasten bliver meget større og energiforbruget lavere.
 Røde, grønne og blå lysdioder sat sammen og spredt bag skærmen – Dynamic RGB LED (RGB-farver) – evt. kan lysdioderne lokalt dæmpes i takt med ønsket lokal max. lys niveau. Fordelen er at kontrasten bliver meget større og energiforbruget lavere.

Lysdiodebagbelysning sammenlignet med traditionel koldkatode lysstofrør 
Lysdiode bagbelyst LCD-skærm adskiller sig væsentligt fra konventionelle LCD-skærme med koldkatode lysstofrør på flere vigtige områder:

 De kan fremvise et billede med større dynamisk kontrast. 
 Med Edge-LED-bagbelysning kan de laves yderst tynde. Aktuelle modeller er kun lidt tykkere end 25mm. 
 De bruger mindre energi – især efter kalibrering. Min. 10% og i snit omkring 40% mindre end koldkatode lysstofrør.
 Potentielt længere levetid.
 Mindre farvefalmen igennem levetiden.
 De kan formidle en større farve gamut, specielt når RGB-LED bagbelysning benyttes.
 Mindre miljøforurening når de sendes til affaldspladsen. 
 Dyrere i det aktuelle marked.
 Kan give mindre EMI, hvilket kan betyde færre udgifter til filtreringskredsløb.

Kilder/referencer

Se også 
 Laser-tv

Skærmteknologier
Lysdioder
Billedskærme
Ann Marie Michelle

Ann Marie Michelle (født 1. januar 1984 i Valby) er en dansk pornoskuespillerinde. Ann Marie blev kendt som pornostjerne under navnet Snoopie. I 2005 drog hun til USA med en drøm om at blive pornostjerne. Herefter valgte hun at rejse hjem og opgav hardcore porno. Hun nåede dog at medvirke i 11 amerikanske dvd udgivelser.

Hun er senerehen blevet webcam model sammen med kæresten, den tidligere Paradise hotel deltager fra sæson 3 Jakob Dornfeldt på en dansk webcam side og er det den dag i dag.

Filmografi 
 Young as They Cum 16 (2005)
 Barefoot Maniacs (2005)
 Black Inside Me (2005)
 Interracial P.O.V. 3 (2005)
 Jack's Playground 27 (2005)
 A Perverted Point of View 8 (2005)
 POV Fantasy 1 (2005)
 Spunk'd 2 (2005)
 That's a Mouth Full (2005)
 White Chicks Gettin' Black Balled 11 (2005)
 Young Pink 8 (2005)

Noter

Eksterne henvisninger 
 

Pornoskuespillere fra Danmark
Pornomodeller fra Danmark
Personer fra Valby
Henny Porten

Frieda Ulricke Henny Porten (7. januar 1890 – 15. oktober 1960) var en tysk skuespillerinde og stjerne i den tyske stumfilmsperiode.

Hendes filmdebut var i en film ved navn "Meißner Porzellan". I 1911 medvirkede hun i en filmen "Das Liebesglück der Blinden", produceret efter manuskript af hendes søster Rosa Porten. Det var den første film med en selvstændig historie. Igennem hele årtiet medvirkede hun i flere film og blev den mest populære tyske filmskuespillerinde. I 1919 indspillede hun den socialkritiske film Irrungen og i same år medvirkede hun i en filmatisering af Gerhart Hauptmanns drama Rose Bernd. Hun arbejdede med en række forskellige kendte instruktører og skuespillere, iblandt Ernst Lubitsch og Emil Jannings i Anna Boleyn fra 1920 og I same år Kohlhiesels Töchter.

Som mange stumfilmsskuespillere var hun i starten yderst skeptisk overfor tonefilmen. Men fik dog i 1930 med filmen Skandal um Eva en vellykket tonefilmsdebut.

I 1919 grundlagde Henny Porten sit eget produktionsselskab der i 1924 blev fusioneret med et firma grundlagt af Carl Froelich.

Henny Porten var gift med skuespiller og instruktør Curt A. Stark. Fra den 10. oktober 1912 til han faldt under 1. verdenskrig i 1916. Stark instruerede flere film hvor Henny medvirkede. Den 24. juni 1921 giftede hun sig med den jødiske læge Wilhelm von Kaufmann-Asser (1888-1959). I 1933 nægtede hun at lade sig skille fra sin jødiske mand, hvorefter hun blev boykottet af nazisterne.

Filmografi (udvalg)

Eksterne henvisninger 

 
 Virtual Film History, billedarkiv med billeder af Henny Porten
 Henny Porten på Filmportal.de 
 Henny Porten Filmografi  
 Henny Portens grav  

Skuespillere fra Tyskland
Stumfilmskuespillere fra Tyskland
Personer fra Magdeburg
Skolen ved Sundet

Skolen ved Sundet er en københavnsk folkeskole på Samosvej på Amager. På skolen er der børnehaveklasse og op til 9. klassetrin. Bygningen er fra 1938 og regnes for et funktionalistisk hovedværk af Kaj Gottlob. Til skolen hører specialklasserækken, Friluftsskolen, for børn med væsentlige motoriske handicap.

Eksterne henvisninger 

Uddannelsesinstitutioner i København
Folkeskoler i Københavns Kommune
Amager
Fredede bygninger, konstruktioner og anlæg i Københavns Kommune
Fredede undervisningsbygninger i Danmark
Consecutio temporum

Consecutio temporum (latin: tidsfølge) er en fagbetegnelse inden for grammatikken for beskrivelsen af, hvilken tid (tempus) udsagnsordene står i i ledsætninger.

Fagbetegnelsen bruges mest i forbindelse med latinsk grammatik; men også andre sprog har deres regler. Udsagnsordet i en ledsætning kan stå i en tid, der afhænger af hovedsætningens tid, selv om det ikke svarer til den tid, der faktisk er tale om. (Tidligere kaldte man ledsætninger for bisætninger; så hvis nogen kender det sidste udtryk, er det altså det samme).

Professor Johan Nicolai Madvig skrev i midten af 19. århundrede i Latinsk Ordføiningslære: »Den forbigangne Tid betegnes i en conjunctivisk Bisætning i Forhold til Hovedsætningens Tid. (Denne Regel, og hvad deraf følger, kaldes i Almindelighed Reglen om consecutio temporum, Tidernes Følge).« (§ 382)

Dansk eksempel 
»Sagde du, at det var i morgen, du kom?«

Hovedsætningens verballed, sagde, udtrykker en reel datid. "Hvad sagde du for lidt siden?"

De to ledsætninger indeholder verballeddene var og kom, der står i datid; men de udtrykker begge noget fremtidigt (futurum). De står i datid, fordi ledsætningerne er underordnet en hovedsætning, der står i datid.

Consecutio temporum (grammatisk tidsfølge) drejer sig i vid udstrækning om, at udsagnsord nogle gange står i en anden tid i ledsætninger, end man kunne forvente ud fra simpel logik i forhold til det, der faktuelt udtrykkes.

Grammatik
Betzy Kofoed

Betzy Elisabeth Bianca Kofoed (14. oktober 1855 i Kristiansand – 23. januar 1923 i Skive) var en dansk/norsk skuespillerinde.

Hun startede sin skuespillekarriere som teaterskuespiller på forskellige norske og senere københavnske teatre. Ved hendes filmdebut i 1913 var hun da i slutningen af halvtredserne, men passede godt ind i Lau Lauritzen Sr. mange farcer. Hun medvirkede i perioden 1913-1919 i over 70 film, alle hos Nordisk Films Kompagni.

Betzy Kofoed var datter af skuespiller Ferdinand Vilhelm Schmidt (1833 – 1893) og skuespillerinde Ida Sophie Nordaas (1834 – 1905). Hun var gift to gange. Første gang i 1875 i Trondhjem med skuespiller Carl Emil Petersen (født 1850) og anden gang omkring 1893 med skuespiller og teaterdirektør Jens Koefoed (1852-1903). Hun døde i Skive den 23. januar 1923 og ligger begravet på Skive Kirkegård.

Filmografi

Eksterne henvisninger 
 
 

Stumfilmskuespillere fra Danmark
Stumfilmskuespillere fra Norge
Personer fra Kristiansand
Hadselfjorden

Hadselfjorden er et sund i Vesterålen som adskiller Hadseløya i nordvest fra Austvågøya i syd og Hinnøya i øst. I nordøst går Hadselfjorden over i Sortlandssundet, som skiller Langøya og Hinnøya. Sydøst for Hadselfjorden skiller Raftsundet Austvågøya og Hinnøya.

Mellem Melbu og Fiskebøl går der færge over Hadselfjorden. Tidligere var der også færge mellem Stokmarknes og Kaljord på Hinnøya.

Da Lofotens fastlandsforbindelse Lofast blev planlagt ville mange i Hadsel have en undersøisk tunnel mellem Hadseløya og Austvågøya. Men det blev i stedet bestemt at bygge Lofotens fastlandsforbindelse mod Raftsundet og Gullesfjordbotn i Kvæfjord. Blandt argumentene for ikke at bygge tunnel under Hadselfjorden var at en sådan tunnel ville blive lang (ca. 8 km) og relativt dyb, og at der er en vis jordskælvsaktivitet i området.

Ekstern henvisning 

 Nyhetsartikkel om padling over Hadselfjorden i badekar...

Fjorde i Nordland
Flugplatz Bitburg

Flugplatz Bitburg, også benævnt Bitburg Airport (IATA: BBJ, ICAO: EDRB), er en regional lufthavn 3 km sydøst for centrum af Bitburg, i Eifelkreis Bitburg-Prüm, 32 km nord for Trier, i delstaten Rheinland-Pfalz, Tyskland. Fra 1952 til 1994 fungerede stedet som militær luftbase med navnet Bitburg Air Base under ledelse af USA og NATO.

Historie

1944 – 1994 

Den tyske Værnemagt brugte området til opbevaring af brændstof og forsyninger under Ardenneroffensiven fra december 1944 til januar 1945, og efter krigen blev det anvendt som landbrugsjord. I 1951 begyndte ingeniørtropper fra den franske hær, Armée de terre, på vegne af United States Air Force etableringen af det, der senere skulle blive til Bitburg Air Base. Området er placeret i Eifel bjergkæden og var på det tidspunkt okkuperet af soldater fra Luxembourg. Da Vesttyskland i 1955 blev optaget i NATO, overtog Frankrig rollen.

Basen blev indviet i juli 1952, da enheden 53rd Fighter-Bomber Squadron fra eskadrillen 36th Fighter-Bomber Wing (FTW) ankom med deres F-84 Thunderjet fly fra Fürstenfeldbruck Air Base tæt ved München. November samme år flyttede resten af FTW ind på den nye base.

United States Air Forces in Europe og 36th Fighter-Bomber Wing blev på basen indtil 1. oktober 1994, hvor den tyske regering overtog kontrollen med stedet. Derefter blev den omdannet til en lufthavn med civile og kommercielle tilladelser.

1994 – 2009 
Da den civile overtagelse var kommet på plads, iværksatte man en storstilet plan, der skulle forsyne det 500 hektar store område med industri, hotel og konferencefaciliteter, sport og fritidsarealer, der skulle fungere udover flydriften. I 2009 var der en samlet kapacitet på 1500 hotelsenge, og omkring 160 forskellige selskaber var etableret på stedet.

I oktober 2009 besluttede man, at lufthavnen skulle gøres til base for luftfragtselskaber indenfor 3 år, og indenfor en 5 årig periode skulle der oprettes daglige passagerruter til tyske og sydeuropæiske lufthavne.

Eksterne henvisninger 
 Flugplatz Bitburgs officielle hjemmeside 

Bitburg
Bitburg
Etableret i 1952
4-Fenyl-4-(1-piperidinyl)-cyclohexanol

4-fenyl-4-(1-piperidinyl)cyclohexanol, også kendt som PPC er et organisk kemikalie, som ofte findes som en metabolit af fencyklidin (PCP). Det kan spores i håret på PCP-brugere. Det har vist sig at medføre stigninger i laboratoriemus' aktivitet.

Referencer 

Alkoholer
Hilda Christiansen

Hilda Olivia Constance Christiansen (født 20. marts 1891 i København) var en dansk skuespillerinde der medvirkede i to stumfilm: Stemmeretskvinder fra 1913 – også kendt under betegnelsen Foreningen til bekæmpelse af mandfolk og anden unødig luksus og Gissemand maa ikke gifte sig fra 1916.

Eksterne henvisninger 
 

Stumfilmskuespillere fra Danmark
Yughisk

Yughisk (Yugisk) er et jeniseisk sprog, nært beslægtet med ketisk, som tidligere blev talt af Yugh-folket, en etnisk gruppe langs den sydlige del af floden Jenisej i det centrale Sibirien. Det blev tidligere klassificeret som en dialekt af ketisk, men antages nu for at være et selvstændigt sprog.  I 1991 blev Yughisk talt af
2 eller 3 personer, alle indenfor samme etniske gruppe af 19 personer, og sproget bliver i dag anset som uddødt.

Noter

Litteratur 
 Vajda, Edward J.: Yeniseian Peoples and Languages: A History of Yeniseian Studies with an Annotated Bibliography and a Source Guide, Curzon Press, 2002, .

Jeniseiske sprog
Sprog i Rusland
Uddøde sprog
Sibirien
Bytte Bytte Købmand

Bytte Bytte Købmand er et Stand-up comedy show af og med Thomas Hartmann og Anders Matthesen, som var på tourné i efteråret 2009. Titlen hentyder til, at Hartmann og Matthesen optræder med den andens materiale.

Eksterne henvisninger 
 

Stand-up-comedy-shows
Anders Matthesen
Kadra Yusuf

Kadra Yusuf (også kendt som Kadra Noor og Kadra Norwegian; født 16. juni 1980 i Somalia) er en norsk-somalisk aktivist, hovedsageligt kendt for sin deltagelse i afsløring af, hvordan imamer i Norge opfordrer kvinder til at lade sig omskære.

Hun leder en forening for somaliske kvinder i Norge. Hun har fået flere priser for sit arbejde, deriblandt Fritt Ordsprisen, men er som et resultat deraf blevet tvunget til at leve i skjul.

I april 2007 opfordrede hun til en genfortolkning af Koranen i relation til kvinders rettigheder. Nogle dage senere blev hun overfaldt af en gruppe somaliske immigranter. Fem personer, tre mænd og to kvinder, blev tiltalt for vold, men kun en 24-årig mand blev dømt.

Referencer 

Feminister fra Norge
Nele Rue

Nele Rue (født 15. maj 1947) er en dansk journalist, tidligere ansat ved Danmarks Radio og modtager af Cavlingprisen i 1975. Hun var også instruktørassistent på filmen Aftenlandet (Peter Watkins, 1977). Nele Rue er datter af journalist og arkitekt Gytte Rue og barnebarn til arkitekten Viggo Berner Nielsen.

Eksterne henvisninger 
 

Journalister fra Danmark
Cavlingprismodtagere
Ansatte i DR
Rørhat-ordenen

Rørhat-ordenen (Boletales) er en orden af svampe med over 1300 arter der kan være ret forskellige. Rørhatte er den mest kendte gruppe af svampe i ordenen, men der forekommer også andre typer, herunder flere lamelsvampe. Bemærk at en række svampe i ordenen, også blandt de egentlige rørhatte, er giftige, men ordenen rummer også nogle af vores bedste spisesvampe, bl.a. Spiselig rørhat, også kendt som Karl Johan. De fleste svampe i ordenen er Mykorrhiza-svampe.

 Rørhat-familien (Boletaceae)
 Boletinellaceae
 Calostomataceae
 Tømmersvamp-familien (Coniophoraceae)
 Diplocystaceae
 Gasterellaceae
 Gastrosporiaceae
 Slimslør-familien (Gomphidiaceae)
 Gyroporaceae
 Orangekantarel-familien (Hygrophoropsidaceae)
 Hymenogasteraceae
 Netbladhat-familien (Paxillaceae)
 Protogastraceae
 Rhizopogonaceae
 Sclerodermataceae
 Hussvamp-familien (Serpulaceae)
 Suillaceae
 Viftesvamp-familien (Tapinellaceae)
Slægter med usikker placering
 Durianella
 Jaapia

 
Svampeordener
Katrine Poulsen

Katrine Vestergård Poulsen (født ca. 1983) er dansk stripper, pornoskuespiller og nøgenmodel fra Søborg. Foruden sit stripperjob er hun SFO-pædagog i Lyngby-Taarbæk Kommune. Hun har deltaget i tv-kanalen Kanal 4's programserie Singleliv.

Kilder

Kilder 
 

Dansere fra Danmark
Pornoskuespillere fra Danmark
Pornomodeller fra Danmark
Vaporizer

En vaporizer (amerikansk for en fordamper) er et apparat som bruges til at fordampe en substans så den kan inhaleres. Når man bruger en vaporizer ryger man ikke, og mange af de skadelige effekter som rygere mærker findes ikke hos dem der bruger vaporizer. Ydermere kan adskillige vaporizerer også benyttes til aromaterapi.

Ekspempler på fordampingsintervaller (temperatur)

Kilder 

Maskiner
Vand
H.P. Sørensen

Hans Peter Sørensen (18. december 1886 i Silkeborg – 29. maj 1962 i København) var en dansk socialdemokratisk politiker og redaktør. Han var overborgmester i Københavns Kommune 1946-1956.

H.P. Sørensen var søn af arbejdsmand N. Friis Sørensen (død 1939). Som arbejdsmand indtil 1917 deltog han i fagforeningers og politiske foreningers ledelse. Han blev redaktionssekretær 1913 og redaktør 1915-17 af Socialdemokratisk Ungdomsforbunds blad Fremad, var formand for diskussionsklubben Karl Marx 1912-15 og sekretær i Arbejdernes Fællesorganisation 1917-18. Han var redaktør af Klokken 5 1918-24, rigsdagsmedarbejder ved Social-Demokraten 1924, redaktør fra 1928 og ansvarshavende redaktør året efter. Han måtte træde tilbage efter tysk krav i 1941 under Besættelsen.

Sørensen var tilsynsførende med kommunens aldersrenteboliger 1941, blev borgmester for magistratens 5. afdeling (trafikborgmester) i 1943 og blev overborgmester i 1946. I 1956 trådte han tilbage.

Han var gift (1920) med Karen S., f. 17. juni 1895, datter af arbejdsmand J.C. Feldsted (død 1927).

Kilder 
 Kraks Blå Bog 1957

Eksterne henvisninger 
 

Borgmestre i København
Chefredaktører fra Danmark
Danskere i 1900-tallet
Personer fra Silkeborg
Fagforeningsfolk fra Danmark
Medlemmer af Københavns Borgerrepræsentation i 1900-tallet
Personer i Kraks Blå Bog (afdøde)
Borgmestre fra Socialdemokraterne
Tidligere medlemmer af Københavns Borgerrepræsentation fra Socialdemokraterne
Personer i Dansk Biografisk Leksikon
Flughafen Saarbrücken

Flughafen Saarbrücken, også benævnt Saarbrücken Airport (IATA: SCN, ICAO: EDDR), er en regional lufthavn 15 km øst for centrum af Saarbrücken, i delstaten Saarland, Tyskland.

Historie 
Den nuværende lufthavn blev åbnet 1. september 1939 og afløste Flughafen Saarbrücken-St.Arnual der var placeret i bydelen Sankt Arnual. Denne blev lukket på grund af dårlig aerodynamik og hyppige oversvømmelser af landingsbanen der gjorde det svært at betjene de mange ruter til både ind- og udland hele året. Uheldigvis for den nye lufthavn i den østlige bydel Ensheim, brød 2. verdenskrig ud samme dag som den store åbningsfest, og dermed lammede alt civilt lufttrafik i Tyskland.

Under krigen blev lufthavnen beskadiget af De Allieredes bomber, og det var først i 1964 man med 25 års forsinkelse kunne åbne lufthavnen for civilt lufttrafik. I 1967 blev første regulære passagerrute åbnet, da LTU International begyndte flyvninger til Düsseldorf. I perioden 1966-69 udvidende man landingsbanen til 2100 meter. I 1972 blev lufthavnen nummer 11 i rækken over tyske lufthavnen med udenrigsruter. Fra 1975 startede Lufthansa og andre store flyselskaber ruter fra Saarbrücken.

I 2005 slog man den daværende passagerrekord da 486.230 passagerer blev ekspederet fra lufthavnen. Da den tidligere militær lufthavn Flughafen Zweibrücken der ligger 40 km fra Saarbrücken i 2007 åbnede op for kommercielle flyvninger, flyttede selskaberne Germanwings og TUIfly alt deres trafik til Zweibrücken. Dette bevirkede at omkring 140.000 færre passagerer benyttede lufthavnen i 2007 i forhold til 2005.

Siden besluttede Luxair at etablere en hub i Saarbrücken. I 2008 passerede lufthavnen en milepæl, da 517.920 passagerer gik igennem terminalen.

Statistik

Referencer

Eksterne henvisninger 

 Flughafen Saarbrückens officielle hjemmeside 

Saarbrycken
Etableret i 1939
Saarbrücken
Luftfart i Saarland
Bladhat-ordenen

Bladhatte (Agaricales), også kaldet champignonordenen, er den største gruppe af de svampe der kaldes lamelsvampe, dvs. hvor frugtlegemet er en paddehat med lameller på undersiden. Ordenen indeholder både gode spisesvampe og giftsvampe. 

 Champignon-familien (Agaricaceae)
 Bolbitiaceae
 Broomeiaceae
 Clavariaceae
 Blækhat-familien (Coprinaceae)
 Slørhat-familien (Cortinariaceae)
 Rødblad-familien (Entolomataceae)
 Fistulinaceae
 Gigaspermaceae
 Hemigasteraceae
 Hydnangiaceae
 Hymenogastraceae
 Lycoperdaceae
 Marasmiaceae
 Mesophelliaceae
 Mycenastraceae
 Niaceae
 Nidulariaceae
 Omphalotaceae
 Phelloriniaceae
 Physalacriaceae
 Pleurotaceae
 Skærmhat-familien (Pluteaceae): Heri optages bl.a. slægterne fra "Fluesvamp-familien"
 Pterulaceae
 Schizophyllaceae
 Bredblad-familien (Strophariaceae)
 Ridderhat-familien (Tricholomataceae)
 Tulostomataceae
 Typhulaceae
Desuden flere familier med usikker placering

Referencer 

Svampeordener
Sortlandssundet

Sortlandssundet er sundet mellem Langøya og Hinnøya i Vesterålen. Sundet krydses af Sortlandsbroen mellem Sortland på Langøya og Strand på Hinnøya.

Syd for Sortlandssundet skiller Hadselfjorden Hadseløya på den ene side og Hinnøya og Austvågøya på den anden side. Nord for Sortlandssundet skiller Gavlfjorden Langøya og Andøya, og Risøysundet skiller Andøya og Hinnøya.

Hurtigruten går gennem Sortlandssundet, med anløb på Sortland mellem Stokmarknes og Risøyhamn.

Før broerne i Vesterålen blev bygget gik der flere færger over Sortlandssundet. Der gik også færge mellem Sortland og Maurnes, og mellem Sortland og Djupfjorden.

Nordlands geografi
Farvande i Norge